**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 31. став 1. Закона о јавној својини (“Службени гласник РС” бр.72/2011, 88/2013 и 105/2014), члана 4. став 1. тачка 3. Одлуке о условима прибављања и отуђења непокретности у јавној својини, отуђења покретне ствари у јавној својини, давање у закуп ствари у јавној својини и поступцима јавног надметања, прикупљања писмених понуда и непосредне погодбе (“Службени лист града Ниша” број 22/2013),члана 122.,128. И 157. Закона о енергетици („Сл.гласник РС“ бр.145/14), члана 12.ж став 1. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 26/2013), члана 3. став 1. тачка 11), Одлуке о Општинском већу општине Гаџин Хан ( “Службени гласник града Ниша” бр.83/2012), Уговора пројектна компонента изградње монтажних кућа бр.55-758/13-I и анекса I уговора пројектна компонента изградње монтажних кућа бр.55-520/14-I, на 105. (стопетој) седници, одржаној дана 20. јула 2015. године, доноси

**О Д Л У К У**

I **Закључити уговор** о условима и начину реконструкције електроенергетских објеката у циљу стварања техничких услова за прикључење објекта купца електричне енергије на електродистрибутивни систем, са Привредним друштвом за дистрибуцију елелектричне енергије д.о.о. Ниш, Електредистрибуција Ниш.

**Отуђити из јавне својине непокретност без накнаде**, **електроенергетски објект** -нисконапонски извод из ТС 10/0,4kV „Горњи Барбеш 1“, изграђен на основу уговора о условима и начину реконструкције електроенергетских објеката у циљу стварања техничких услова за прикључење објекта купца електричне енергије на електродистрибутивни систем са Привредним друштвом за дистрибуцију електричне енергије д.о.о. Ниш, Електредистрибуција Ниш, у корист Привредног друштва за дистрибуцију електричне енергије д.о.о. Ниш, Електредистрибуција Ниш.

**II**  **Овлашћује се председник општине Гаџин Хан**, Саша Ђорђевић, да у име и за рачун општине Гаџин Хан са Привредним друштвом за дистрибуцију електричне енергије д.о.о. Ниш, Електредистрибуција Ниш, закључи предметни уговор.

***О б р а з л о ж е њ е***

Општина Гаџин Хан је са Комесеријатом за избеглице и миграције Републике србије и Удружењем самарићанских радника ( АСБ) закључила уговор пројектна компонента изградње монтажних кућа бр.55-758/13-I и анекс I уговора пројектна компонента изградње монтажних кућа бр.55-520/14-I, који има за циљ регулисање пројектне компоненте која предвиђа обезбеђивање монтажних кућа интерно расељеним и избеглим лицима који живе у општини на адреси Горњи Барбеш.

На основу наведеног уговора и анекса уговора, општина Гаџин Хан се обавезала да по завршетку градње обезбеди и финансира између осталог и прикључак на струју.

За реализацију ове обавезе општина ће приступити закључењу уговора о условима и начину реконструкције електроенергетских објеката са Привредним друштвом за дистрибуцију електричне енергије д.о.о. Ниш, Електредистрибуција Ниш. Предмет овог уговора је реконструкција и проширење првог нисконапонског извода из ТС 10/0,4кV „Горњи Барбеш 1“ у циљу стварања техничких услова за прикључење објекта купца електричне енергије на електродистрибутивни систем. За реконструкцију и проширење електроенергетског објекта општина ће обезбедити материјал и извести радове према Елаборату чија предрачунска вредност износи 1.137.301,03 дин. a за остале радове, које ће извести ЕД, изфинансираће износ од 100.879,00 дин. Наведена улагања извршиће се у складу са чланом 122. Закона о енергетици („Сл.гласник РС“ бр.145/14).

Члан122:

„***Трошкове прикључења утврђује оператор преносног система****, у складу са Методологијом за утврђивање трошкова прикључења коју доноси Агенција.*

***Трошкове прикључења сноси подносилац захтева за прикључење****.*

*Методологијом из става 1 овог члана утврђује се начин и ближи критеријуми за обрачун итрошкова прикључења, а у зависности од места прикључења на систем, закупљеног капацитета, потребе за извођењем радова и потребе за пружањем услуга или потребе за уграђивањем неопходне опреме или других објективних критеријума.“*

Чланом 128.став 1. тачка 1. и чланом 157. Став 2. и 3. Закона о енергетици, дистрибутивни систем електричне енергије чини **дистрибутивна електроенергетска мрежа** која **је** **у својини оператора дистрибутвног система**. Оператор система може стећи својину на објектима електроенергетске мреже које изгради својим средствима или их **прибави правним послом**.

Члан 128.став 1. Тачка 1.:

*„Дистрибутивни систем електричне енергије чини:*

1. *Дистрибутивна електроенергетска мрежа;“*

Члан 157. Став 2 и 3:

*„Дистрибутивна електроенергетска мрежа може, у складу са законом, бити у јавној својини и у својини оператера дистрибутивног система кога је основала република Србија или које је зависно друштво правног лица чији је оснивач Република Србија.*

*Оператор система стиче својину на објектима електроенергетске мреже које изгради својим средствима или прибави правним послом.“*

Уговором о условима и начину реконструкције и изградње електроенергетских објеката је правни посао којим Привредно друштво за дистрибуцију електричне енергије д.о.о. Ниш, Електредистрибуција Ниш прибавља својину на електроенергетским објектом –нисконапонским изводом из ТЦ 10/0,4 кV „Горњи Барбеш“ правним послом, а општина Гаџин Хан као подносилац захтева за прикључење је у обавези да сноси трошкове финансирање објекта ради обезбеђења услова за прикључење.

Цитиране одредбе Закона о енергетици („Сл.гласник РС“ бр.145/14) су одредбе посебног закона на основу којих ће се електроенергетски објект, непокретност отуђити из јавне својине општине Гаџин Хан без накнаде у складу са чланом 31. Став 1. Закона о јавној својини (“Службени гласник РС” бр.72/2011, 88/2013 и 105/2014) и чланом 4. став 1. тачка 3. Одлуке о условима прибављања и отуђења непокретности у јавној својини, отуђења покретне ствари у јавној својини, давање у закуп ствари у јавној својини и поступцима јавног надметања, прикупљања писмених понуда и непосредне погодбе(“Службени лист града Ниша” број 22/2013).

Члан 31. Став 1.Закона о јавној својини:

*„Изузетно од члана 29.став 1.овог закона,* ***непокретности се могу отуђити из јавне својине*** *и испод тржишне цене, односно без накнаде, ако постоји интерес за таквим располагањем, као што је отклањање последица елементарних непогода или успостављање добрих односа са другим државама, односно међународним организациајма и* ***у другим случајевима предвиђеним посебним законом.“***

Члан 4.став 1. Тачка 3. Одлуке о условима прибављања и отуђења непокретности у јавној својини, отуђења покретне ствари у јавној својини, давање у закуп ствари у јавној својини и поступцима јавног надметања, прикупљања писмених понуда и непосредне погодбе:

„ ***Изузетно , Општтина Гаџин Ха може отуђити непокретности из јавне својине и испод тржишне цене, односно без накнаде, ако постоји интерес за таквим располагањем, као што је****:*

1. *отклањање ппоследица елементарних непогода*
2. *успостављање добрих односа са другим државама, односно међународним организациајм*
3. ***други случајеви предвиђеним посебним законом.“***

Такође, из горе цитираних одредби, општина Гаџин Хан, испуњењењем преузетих обавеза (обавеза да по завршетку градње обезбеди и финансира прикључак на струју) из Уговора и анекса уговора пројектна компонента изградње монтажних кућа који је закључила са Комесеријатом за избеглице и миграције Републике србије и Удружењем самарићанских радника ( АСБ), успоставља и одржава добре односе са међународном организацијом АСБ што је још један основ за отуђење непокретности без накнаде.

На основу свега горе наведеног донета је одлика као у изреци.

ОПШТИНСКО ВЕЋЕ ОПШТИНЕ ГАЏИН ХАНУ

Број: 06-312-358/15-III ПРЕДСЕДНИК

У Гаџином Хану 20.07.2015.године Саша Ђорђевић